Diari Oficial de la Generalitat Valenciana


Sumari del DOGV 8948, del 10-11-2020 (2020/9173)

Informació pública de l'aprovació de l'informe ambiental i territorial estratègic del projecte de modificació del PGOU per al canvi d'alineacions en l'entorn de l'encreuament de la carretera de la Masia del Jutge i el carrer dels Sabaters.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8948

Data del DOGV
:   10-11-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/9173


Data del document
:   28-10-2020

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * administració local
    * pla d'urbanisme

Informació pública de l'aprovació de l'informe ambiental i territorial estratègic del projecte de modificació del PGOU per al canvi d'alineacions en l'entorn de l'encreuament de la carretera de la Masia del Jutge i el carrer dels Sabaters. [2020/9173]  
En data 16 d'octubre de 2020 la regidora delegada de l'Àrea de Gestió de la Ciutat i Seguretat ha emés el Decret núm. 4057/2020, que diu literalment el següent:  
  
«Assumpte: avaluació ambiental territorial i estratègica de la modificació del PGOU per al canvi d'alineacions en l'entorn de l'encreuament de la ctra. Mas del Jutge i el carrer Sabaters.  
Planejament actual, objecte i àmbit de la modificació  
El planejament vigent ve constituït pel Pla general d'ordenació urbana de Torrent.  
La modificació projectada pretén canviar les alineacions de l'encreuament per a permetre l'execució d'una glorieta i millorar així la fluïdesa i seguretat del trànsit al polígon industrial.  
Es tracta per tant d'una modificació de l'ordenació detallada que afecta sòl urbà urbanitzat.  
Alternatives i justificació  
El document inicial estratègic presentat es planteja, a més de l'alternativa 0, consistent a no modificar el planejament, l'alternativa 1 que suposaria el canvi d'ús.  
Al document d'inici es justifica la conveniència de l'alternativa escollida indicant que permet l'execució d'una nova glorieta a l'encreuament i que es tracta d'una actuació complementària a la ja iniciada amb l'execució del Pont Blau i de la glorieta al carrer Perelló, tot això per a millorar la circulació a la via CV 405, la connexió de la qual amb la CV-411 tanca la malla de connexions viàries provincials, lluny del nucli residencial, el que minora les molèsties als residents.  
Consultes realitzades  
D'acord amb l'informe emès per la cap de Secció de Gestió Urbanística de data 3 de juny de 2020, el projecte s'ha sotmés a avaluació ambiental i territorial estratègica simplificada i s'han realitzat consultes, mitjançant providències de 9 de juny de 2020, a les seccions de Planejament i Medi Ambient respectivament, per tal de determinar els possibles efectes del projecte en el medi ambient i el territori.  
També, d'acord amb el que es proposava al mateix informe, s'ha fet consulta pel termini de trenta dies hàbils a la Diputació de València com a titular de la ctra. Mas del Jutge així com a la Associacin d'Empresaris de Torrent i als titulars de les parcel·les afectades per la modificació.  
  
Com a conseqüència de les consultes, s'han emés informes per la Secció de Medi Ambient i Planejament el 9 de juny.   
S'ha emés informe per la Diputació de València, en el qual assenyala expressament no tindre competències en aquell tram del viari per ser ja propietat de l'Ajuntament de Torrent.  
També s'ha presentat un escrit (r. e. 7434971900) per part de la representació de la mercantil propietària d'una de les parcel·les aportades, en el qual s'indica que s'accepta el planejament establit al projecte i es fan diverses peticions relatives al pati interior de la parcel·la, a la tanca i a l'accés de vehicles a la parcel·la particular.  
Identificació i valoració dels possibles efectes en el medi ambient i el territori  
La Secció de Medi Ambient indica en el seu informe que la proposta de modificació puntual del PGOU no té efectes significatius en els valors naturals i en concret que:  
- no produeix increment significatiu en el consum de recursos.  
- no suposa afecció sobre elements significatius del patrimoni natural.  
- no produeix afeccions significatives en biodiversitat, geodiversitat, fauna, flora, sòl, aire, soroll o factors climàtics.  
La Secció de Planejament assenyala que la proposta de modificació:  
- no té incidència en el model territorial vigent, atés que no es modifica l'ordenació estructural.  
- no produeix afeccions significatives en el paisatge.  
- no es preveu que de l'aplicació del projecte es deriven o executen projectes ni activitats subjectes a avaluació d'impacte ambiental, ni influeix en altres plans o programes.  
- no afecta elements de patrimoni cultural.  
- no te efectes sobre elements estratègics del territori.  
Cap de les consideracions i peticions efectuades per l'escrit de la mercantil interessada en l'expedient té incidència en el territori ni en el medi ambient, i hauran de ser resoltes durant la tramitació del pla.  
  
Consideracions jurídiques  
Primera. L'avaluació ambiental estratègica procedeix d'acord amb allò que s'estableix als articles 22 del text refós de la Llei de Sòl i rehabilitació urbana, aprovat pel Reial decret legislatiu 7/2015 de 30 d'octubre, 6 de la Llei 21/2013, de 9 de desembre d'avaluació ambiental, i 46 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Segona. L'òrgan ambiental i territorial competent per a realitzar l'avaluació és en aquest cas l'Ajuntament, donat que es tracta d'una modificació d'un instrument de planejament que afecta únicament a l'ordenació detallada de sòl urbà, segons disposa l'article 48 de la Llei 5/2014 d'ordenació del territori, urbanisme i paisatge.  
L'atribució de la funció de resoldre l'avaluació correspondria a l'alcalde en virtut de la competència residual que li atorga l'article 124.4.ñ de la Llei de bases de règim local, si bé les competències en matèria d'urbanisme es troben delegades pel Decret núm. 1661/2020, de 14 d'abril, en la tinenta d'alcalde de l'Àrea de Gestió de la Ciutat i Seguretat.  
Tercera. S'ha seguit la tramitació prevista als articles 50 i 51 de la Llei d'ordenació del territori, urbanisme i paisatge de la Comunitat Valenciana.  
Per tant, vistos els pronunciaments efectuats, i de conformitat amb l'informe de la cap del Servei Jurídic Administratiu de l'Àrea de Territori i Ciutat de 28 de setembre de 2020, dispose:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del projecte de modificació del PGOU per al canvi d'alineacions en l'entorn de l'encreuament de la ctra. Mas del Jutge i el carrer Sabaters, d'acord amb els criteris de l'annex VIII de la LOTUP, per no tindre efectes significatius sobre el medi ambient.  
  
Segon  
Publicar aquesta resolució al Diari Oficial de la Generalitat Valenciana i donar-ne compte al Ple.  
Contra aquesta resolució no es pot interposar cap recurs per no ser definitiu en via administrativa, sense perjudici que puguen utilitzar-se els mitjans de defensa que segons dret s'estimen convenients».  
  
Torrent, 28 d'octubre de 2020.- La tinenta d'alcalde delegada de l'Àrea de Gestió de la Ciutat i Seguretat: Inmaculada Amat Martínez.